### Beslutningstema

Det skal i denne sag besluttes, om forslag til Kommuneplantillæg nr. 139-680 og Lokalplan nr. 173-680 for Tyvse Solenergipark, Kommuneplantillæg nr. 165-150 og Lokalplan nr. 200-150 for Højspændingssamlestation Galgemark og deres fælles miljøvurderingsrapport skal sendes i 8 ugers offentlig høring, samt i vejledende afstemning. For Teknik- og Miljøudvalget omfatter det lokalplanenerne og miljøvurderingsrapporten. For Klima-, Vækst- og Udviklingsudvalget omfatter det kommuneplantillæggene.

### Historik

Klima-, Vækst- og Udviklingsudvalget godkendte den 11. maj 2022 proces- og tidsplanen for idéhøringen.

Idéhøringen med dertilhørende borgermøde fandt sted i perioden 3. juni 2022 til 10. juli 2022.

Kommunalbestyrelsen godkendte igangsætningen af planlægningen for projektet den 31. august 2022.

### Sagsfremstilling

Lokalplanen og Kommuneplantillægget omfatter samme område, et areal på ca. 231 ha, beliggende ved Tyvse, syd for Løgumkloster. Planerne udarbejdes for at muliggøre etablering af et solcelleanlæg.

Lokalplan nr. 173-680:

Lokalplanen fastlægger, at planområdet må anvendes til solcelleanlæg med tilhørende tekniske anlæg, transformerstation, batterianlæg samt byggeri og anlæg, der er nødvendig for solcelleanlæggets drift. Der planlægges for en elproduktion på ca. 174.000 MWh.

Lokalplanområdet omfatter et sammenhængende areal, hvor der kan opstilles solceller med tilhørende tekniske installationer.

Solcelleanlægget må opføres på faste stativer, herunder saddeltagslignende stativer eller med trackersystem. Højden på solceller og batterianlæg er fastlagt til 4 meter og for transformerstation med tilhørende tekniske anlæg 8,5 meter. Der må opføres en transformerstation med et areal på 2.500 m² og et eller flere områder med batterianlæg på op til samlet 4 ha. med en kapacitet på 250 MWh/500 MWh.

Der skal etableres afskærmende beplantningsbælter langs planområdets afgrænsning og trådhegn på indersiden af den afskærmende beplantning

Lokalplan 200-150:

Lokalplanen fastlægger, at planområdet må anvendes til etablering af højspændingssamlestation. Stationen skal samle to nettilslutningskabler for separate solcelleanlæg, så de kan tilsluttes Energinets transformatorstation samlet.

Zara Eriksen og dertilhørende tekniske installationer må ikke overstige en bygningshøjde på 4 meter fra reguleret terræn. [adresse] må dog opføres med en højde på 20 meter over terræn.

Lokalplanen fastsætter krav om beplantningsbælte omkring højspændingssamlestationen, med trådhegn på indersiden.

Kommuneplantillæg 139-680:

Kommuneplantillægget udarbejdes parallelt med lokalplan nr. 173-680 for at danne plangrundlaget for lokalplanen.

Kommuneplantillægget udlægger en ny kommuneplanramme for at muliggøre lokalplanen. Der udlægges en ny ramme til tekniske anlæg - solcelleanlæg og tilknyttede tekniske anlæg, herunder bl.a. transformatorstation og batterianlæg. Da en del af det nye rammeområde omfatter en del af et eksisterende rammområde for vindmøller, reduceres rammeområdet for vindmøller med det areal, der indgår i det nye rammområde for solceller. Kommuneplantillægget ændrer ikke på retningslinjer eller andet i Kommuneplanen.

Kommuneplantillæg 165-150

Kommuneplantillægget udarbejdes parallelt med lokalplan nr. 200-150 for at danne plangrundlaget for lokalplanen.

Kommuneplantillægget udlægger en ny kommuneplanramme for at muliggøre lokalplanen. Der udlægges en ny ramme til tekniske anlæg - Teknisk anlæg, herunder højspændingssamlestation. Kommuneplantillægget ændrer ikke på retningslinjer eller andet i Kommuneplanen.

Miljøvurdering:

[adresse] og  de omtalte lokalplaner er alle en del af solenergianlæggets realisering. De er derfor miljøvurderet samlet, og fremgår derfor at samme miljøvurderingsrapport.

Da det samlede konkrete projekt, industrianlæg til fremstilling af elektricitet, bygning af veje samt kabelanlæg til transport af den producerede elektricitet, er at finde på miljøvurderingslovens bilag 2, det samme gør sig gældende for højspændingsstationen. Begge plangrundlag omfattet af krav om miljøvurdering jf. miljøvurderingsloven. Bygherre har anmodet om, at der frivilligt udarbejdes en samlet fuld miljøkonsekvensrapport. Miljørapporten og miljøkonsekvensrapporten er grundet et stort sammenfald i miljøvurderingslovens krav til indhold, for nærværende projekt sammenskrevet i en enkelt rapport, miljøvurderingsrapport.

§25 tilladelsen:

Forvaltningen har udarbejdet et udkast til §25-tilladelsen. §25-tilladelsen meddeles administrativt og er vedhæftet sagsfremstillingen til orientering.

### Lovgrundlag

Planloven

Miljøvurderingsloven

### Indstilling Direktøren for Teknik/Miljø, Service og Beskæftigelse indstiller

at forslag til Kommuneplantillæg nr. 139-680 og Lokalplan nr. 173-680 for Tyvse Solenergipark, Kommuneplantillæg nr. 165-150 og Lokalplan nr. 200-150 for Højspændingssamlestation Galgemark og deres fælles miljøvurderingsrapport skal sendes i 8 ugers offentlig høring, med en vejledende afstemning som forløber i de sidste to uger af høringen, og

at indstillingen videresendes til Økonomiudvalget og Kommunalbestyrelsen.

### Beslutning

Indstilling anbefales.